20/04/2010 | Administración LocalMunicipal
Cee
Bases da convocatoria para cobertura mediante o sistema de concurso na quenda de promoción interna dunha praza de persoal funcionario denominda técnico de xestión de Biblioteca

ANUNCIO. Aprobadas por Resolución da Alcaldía de data 6 de abril de 2010, publícanse as bases seguintes para o seu coñecemento e aos efectos oportunos. É obxecto da presente convocatoria a provisión en propiedade mediante o sistema de concurso na quenda de promoción interna dunha praza vacante do posto de traballo denominado “Técnico de Xestión da biblioteca”, incluida na oferta de emprego público do ano 2010 e dotada no orzamento xeral deste Concello do ano 2010. As características básicas da praza de referencia son as seguintes: Denominación: Técnico de Xestión da Biblioteca. Departamento de adscrición: Cultura. Dotación 1. Natureza: Funcionarial. Escala/Subescala: Administración Xeral I Xestión. Forma de provisión: Concurso. Adscricción a A. A. P. P: Reservado a funcionarios propios da administración local. Grupo/Subgrupo: A/A2. Nivel Complemento Destino:22. Complemento Específico: A2-2 • Xestión, coordinación e supervisión do desenvolvemento das funcións que implica o traballo na biblioteca, organizando os diferentes servizos que nela se prestan. • Elaboración de informes técnicos. • Coordinación de equipos de traballo. • Atención ao público na biblioteca, realizando tarefas como prestar información xeral sobre a mesma e os seu s servizos, prestar información bibliográfica básica, expedición de carnés de usuario, servizo de préstamo de documentos, desenvolvemento de actividades de formación dos usuarios e seguemento e control do servizo de internet na biblioteca. • Proceso técnico de mantemento dos fondos documentais, realizando o rexistro, catalogación e clasificación dos fondos, tanto de libros como de outros materiais audiovisuais, de conformidade coa normativa vixente. Así mesmo realiza comprobacións de pedidos, selados, recuentos, expurgos, colocación e ordenación de fondos para a súa disposición ao público e confección de estatísticas. • Planificación e supervisión da creación e mantemento do fondo local e da hemeroteca, realizando un control das publicacions periódicas. • Planificación e supervisión do desenvolvemento de actividades socio-culturais e de fomento da lectura, colaborando cos centros educativos, con asociación culturais e con empresas privadas. • Planificación e supervisión da colaboración e asesoramento cos responsables das axencias de lectura. • Calesqueira outras tarefas de xestión que Ile podan corresponder de conformidade co perfil e contido do posto, así como dentro da súa subescala, sempre que resulten necesarias por razón do servizo. Para ser admitidos ás probas selectivas de acceso á devandita praza os aspirantes deberán reunir os requisitos que de seguido se especifican, os cales deberán posuírse con referencia ó último día do prazo de presentación de solicitudes: 1. Ser persoal funcionario de carreira do Concello de Cee, calquera que sexa a situación administrativa na que se atopen, excepto a de suspensión firme mentres dure a devandita suspensión.2. Ter transcorrido un mínimo de dous anos dende que se ocupou un posto de traballo de funcionario de carreira do Concello con caracter definitivo, e pertencer o grupo clasificatorio “C1”, Escala Administración Xeral/Xestión. salvo nos supostos de remoción ou supresión do mesmo.3. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.4. Ter cumpridos 16 anos de idade e non exceder da idade máxima de xubilación forzosa.5. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.6. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.7. Non atoparse incurso nos supostos de incompatibilidade previstos na lexislación vixente. As presentes Bases, xunto cos anexos, publicaranse no BOP e en extracto no DOGA e no BOE. Quen reunindo os requisitos esixidos desexe tomar parte no proceso selectivo, deberá presentar a solicitude no modelo oficial de instancia que se achega como anexo I da presente convocatoria, dirixíndoa ó Señor Alcalde do Concello de Cee e presentándoa no plazo de vinte días naturais contados a partir do seguinte ó da publicación do extracto de esta convocatoria no BOE, no Rexistro Xeral do Concello, ou nas oficinas ou lugares a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberase acompañar á instancia unha relación circunstanciada dos méritos que se aleguen, achegándo inexcusablemente con esta relación os documentos xustificativos (orixinais ou copias compulsadas), pois non se tomarán en consideración nin serán valorados aqueles que non resulten debidamente acreditados en todos os seus extremos no momento de presentación da instancia. Expirado o prazo de presentación de instancias, o Susan Lesley Moreno Santa Maria Dobrovolska dictará resolución aprobando a lista provisional de admitidos e excluídos que será publicada no Taboleiro de anuncios da Casa do Concello, con indicación das causas da exclusión. Conforme o previsto no artigo 71 da Lei 30/1992, durante o prazo de dez días hábiles contados a partir do seguinte á inserción desta resolución no devandito taboleiro de anuncios, poderán subsanarse os defectos que ocasionaron a exclusión ou a omisión. Todos os demaís anuncios ou publicacións a que se refiren as presentes bases referiranse e publicaranse unicamente no Taboleiro de Anuncios do Concello de Cee. As reclamacións serán aceptadas ou rexeitadas na resolución da Alcaldía aprobando a lista definitiva de admitidos e excluidos que se fará pública no Boletín Oficial da Provincia e no Taboleiro de Anuncios do Concello. Contra esta resolución que pon fin á via administrativa, só cabe interponer recurso contencioso-administrativo. A resolución da Alcaldía aprobando a lista definitiva de admitidos e excluidos indicará así mesmo a composición nominal da Comisión de Valoración ós efectos de recusación e especificará o lugar, data e hora de realización pola devandita Comisión do proceso de valoración dos méritos alegados polos aspirantes definitivamente admitidos. A estimación dos méritos para adxudicar o posto de traballo vacante será realizada por unha comisión de valoración composta polos seguintes membros: Presidente: Don Juan Carlos Santabaya Louzán. Suplente: Don Victor Castiñeira Castro.1° vocal: Dona Susana Martínez Portabales. Suplente: Don Consuelo Pan Souto.2° Vocal: Dona Carolina Moldes Castiñeira. Suplente: Dona Patricia Tellado Campos.3° vocal: Don Jesús Roget Salgado. Suplente: Don Lorenzo Maria Adrianus Johannes De Juanes Sedes.4° vocal: Don Javier Landeira Rial. Suplente: Don Paul Ioan Moujir Delfino. Secretario: Dona Rocío Hermida Cancela. Suplente: Don Rosa Mª Fernández Canosa. Este tribunal, terá en conta a Igualdade na súa composición segundo o Art.36 da Lei 7/2004. Os membros da Comisión deberán ter unha titulación igual ou superior a esixida para os candidatos á praza, tendo dereito a percibir as indemnizacións correspondentes por participación en órganos de selección do persoal de conformidade co disposto na normativa aplicable. A Comisión poderá solicitar axuda de un técnico ou especialista cando considere necesario. Para a constitución e actuación da Comisión de Valoración requirirase a presencia de máis da metade dos membros titulares ou suplentes, e sempre do/a Presidente/a e Secretario/a (que tendrá voz pero non voto). A comisión queda facultada para resolve-las dúbidas que se presenten e toma-los acordos necesarios para levar a bo fin o concurso convocado polas presentes bases en todo o non previsto nelas. Os/as aspirantes poderán recusar a calquera dos membros da comisión de valoración e estes deberán absterse de actuar se neles concorre algunha das circunstancias do art.28 da Lei de Réxime Xurídico das Administracións Públicas e do Procedemento Administrativo Común. A comisión elevará á autoridade competente a correspondente proposta para adxudicar o posto, consonte coas avaliacións. No suposto de empate na puntuación acudírase para dirimilo á outorgada en cada un dos méritos enunciados polo orden no que se conten na presente convocatoria. De persistir o empate acudirase á data de ingreso como persoal laboral fixo na categoría profesional dende a que se concurse e, no seu defecto, ó numero obtido no proceso selectivo. Os méritos estarán referidos á data de expiración do prazo de presentación de instancias e deberán manterse ata a toma de posesión. A convocatoria resolverase polo procedemento de concurso, e de conformidade co disposto no artigo 35 do Decreto Lexislativo 1/2008, de 13 de marzo, incluirá a realización dun exercicio non eliminatorio que consistirá en traducir do castelán ó galego un texto sinalado polo tribunal nun tempo máximo de 30 minutos. Este exercicio será valorado pola Comisión como “apto” ou “non apto”. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias. Antes da realización da devandita proba de galego, a Comisión valorará os méritos alegados polos aspirantes admitidos que sexan xustificados documentalmente nos termos xa sinalados nas presentes bases de conformidade co seguinte baremo: 1.-Méritos xerais. Grao persoal a) Por ter consolidado un grao persoal de igual ou superior nivel ó do posto de traballo que se solicita: 9 puntos. b) Por ter consolidado un grao persoal de ata dous niveis inferior ó do posto que se solicita: 6 puntos. c) Por ter consolidado un grao persoal de ata catro niveis inferior ó do posto de traballo que se solicita: 4 puntos. O grao persoal acreditárase mediante a presentación de certificado expedido polo secretario da corporación o mediante orixinal o copia compulsada da resolución de recoñecemento de mesmo, así como por calquera outro medio admisible en dereito que os acredite fehacientemente.2.-Méritos profesionais O traballo desenvolvido estimarase ata un máximo de 19 puntos, tendo en conta a natureza das funcións encomendadas e consonte o seguinte: a) Polo desempeño de postos de traballo como administrativo bibliotecario Concello de Cee ou noutras Administracións públicas: 1,5 puntos por ano traballado ou fracción superior a seis meses, ata un máximo de 9 puntos. b) Polo desempeño de postos de traballo en unidades de contido análogo ou similar ó da adscrición do posto que se solicita no Concello de Cee: 0,6 puntos por ano traballado ou fracción superior a seis meses, ata un máximo de 6 puntos. c) Polo desempeño de postos de traballo en unidades de contido análogo ou similar ó da adscrición do posto que se solicita noutras administracións públicas: 0,4 puntos por ano traballado ou fracción superior a seis meses, ata un máximo de 4 puntos. Os méritos profesionais acreditaranse mediante certificado expedido polo secretario da corporación o mediante orixinal o copia compulsada das actas de toma de posesión e cese, así como por calquera outro medio admisible en dereito que os acredite fehacientemente.3.-Formación a) Polo coñecemento acreditado do idioma galego sen que sexan acumulables, computándose unicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - En grao de iniciación: 0,50 puntos. - En grao de perfeccionamento: 0,75 puntos. b) Estimaranse os cursos de formación e perfeccionamento impartidos pola Administración pública ou homologados por esta e que versen sobre materias directamente relacionadas coas funcións do posto de traballo que solicite o/a aspirante. Non serán tidos en conta os cursos que non especifiquen a súa duración, as xornadas, seminarios, conferencias, etc. Puntuación pola realización de cursos: - De 100 ou máis horas: 0,75 puntos. - De 70 a 99 horas: 0,50 puntos. - De 40 a 69 horas: 0,35 puntos. - De 15 a 39 horas: 0,20 puntos - De menos de 15 horas: 0,10 puntos. A puntuación máxima obtida neste apartado non poderá exceder de 10 puntos. Os méritos relativos ós cursos de formación acreditaranse mediante certificado expedido polo secretario da corporación o mediante orixinal o copia compulsada dos títulos ou diplomas acreditativos da súa realización, así como por calquera outro medio admisible en dereito que os acredite fehacientemente.4.-Antigüidade Estimarase por anos de servicio, computándose para estes efectos os recoñecidos que se prestaran como funcionario de carreira. A puntuación será da seguinte maneira: a) Por cada ano de servicio en activo na Administración, no grupo de titulación que o correspondente ó posto de traballo convocado: 1 punto. b) Por cada ano de servicio nun grupo de titulación inferior ó correspondente ó posto de traballo convocado: 0,20 puntos por cada ano. A puntuación máxima que se pode obter neste apartado será de 10 puntos. Os méritos profesionais acreditaranse mediante certificado expedido polo secretario da corporación o mediante orixinal o copia compulsada das actas de toma de posesión e cese, así como por calquera outro medio admisible en dereito que os acredite fehacientemente. No caso de que os documentos aportados non xustifiquen plenamente os méritos alegados dando lugar a dúbidas ó órgano cualificador, os mesmos non se terán en conta e non serán valorados, nin puntuados. Logo da realización da valoración dos méritos, a comisión acordará o necesario para a realización dunha proba non eliminatoria que consistirá en traducir do castelán ó galego un texto nos termos xa sinalados. Terminado o procedemento de valoración dos méritos e a realización da proba de galego, a Comisión de Valoración publicará no Taboleiro de Anuncios da Casa do Concello a puntuación obtida por cada un dos candidatos admitidos, propoñendo para a cobertura da praza de referencia ó candidato/a que obteña a puntuación máis alta e outorgando un prazo de dez días hábiles para a presentación de alegacións. Unha vez transcurrido o prazo de alegacións e resoltas as que foran presentadas, elevaráse á Alcaldía a proposta de resolución do Concurso, xunto coas actas correspondentes, procedendo este órgano á dictar resolución de nomeamento en función da maior puntuación obtida, publicándose esta resolución no Diario Oficial de Galicia. O prazo máximo para a firma do contrato da nova praza será de cinco días naturais se non implica cambio de residencia. O devandito prazo empezará a contarse a partires do día seguinte ó do cese na praza de orixe, cese que deberá producirse dentro dos cinco días naturais seguintes á publicación da resolución do Concurso no Diario Oficial de Galicia. Tanto a convocatoria como as bases e cantos actos administrativos se deriven da mesma poderán ser impugnados polos/as interesados/as nos casos e forma previstos na Lei de Réxime Xurídico das Administracións Públicas e do Procedemento Administrativo Común e na Lei 29/98, de 13 de xullo, Reguladora da Xurisdicción Contencioso – Administrativa. As resolucións do Comisión de valoración vinculan ó Concello de Cee, sen prexuízo de que este no seu caso, poida proceder á súa revisión, conforme ó previsto nos artigos 102 e seguintes da Lei 30/1992, de 26 de novembro. Cee, a de 6 abril do 2010. O Alcalde. Asdo. Don Ramón Ramiro Vigo Sambade. ANEXO I Modelo oficial de solicitude para participar no concurso convocado para prover en propiedade o posto vacante de “Técnico de Xestión da Biblioteca” no Concello de Cee.